Songisepp lausus eile õhtul, et tema ei ole Hitleri fänn ja ei hakka ka olema. Mis pildiga on tegemist, ei osanud ta eile õhtul öelda ja palus foto oma meilile saata.

Peale foto saamist kommenteerimiseks meilile Songisepp meilile ei vastanud. Ta ei vastanud täna ka telefonikõnele, küll saabus aga SMS, mis teatas, et ta puhkab ja temaga saab ühendust võtta esmaspäeval.

Kinnitamata andmetel on pilt tehtud ajal, kui EKRE kandidaadid tegid pilte oma valimisplakatite jaoks.

Songisepp on EKRE Lääne-Tallinna ringkonna aseesimees.

EKRE aseesimees Jaak Madison ütles, et temale teadaolevalt oli tegu naljapildiga.